તેમણે જણાવ્યું કે ઇ વેસ્ટમાં એવા ઇલેક્ટ્રિકલ અથવા ઇલોક્ટ્રોનિક સાધનો આવે છે જેને બિનઉપયોગી સમજીને નાખી દેવામાં આવે છે . આ મુદ્દે તેમણે પશ્ચિમી દેશની ટીકા કરતા જણાવ્યું કે તેમની રૂચિ ભારત સાથે માત્ર વ્યાપાર કરવાની છે . તેમણે આ ઉપરાંત વિશ્વના અન્ય ભાગોના વપરાશકારો પર ઇ વેસ્ટને કારણે થનારા પર્યાવરણના પ્રભાવને પણ સમજવા જોઇએ . સિબલે જણાવ્યું કે પશ્ચિમી દેશો ઉદારીકરણ અને વૈશ્વિક વ્યાપારને પ્રોત્સાહિત કરે છે . તેઓ વિશ્વના અન્ય દેશોને વેરાઓ ઓછા કરવા માટે સમજાવે છે . જેથી તેઓ ભારતને પોતાના ઉત્પાદનો ઓછી કિંમતે ઉપલબ્ધ કરાવી શકે . તેમણે જણાવ્યું કે વર્તમાન સમયમાં ભારતના 90 ટકા ઉપકરણો બહારથી આયાત કરેલા છે . અહીં તેમને માત્ર એસેમ્બલ કરવામાં આવે છે . વાસ્તવમાં ભારતમાં કોઇ સ્થાનિક ઇલેક્ટ્રોનિક્સ નિર્માણ એકમ નથી .